هدى شمس الدين (27 يناير 1925 - 1 يناير 2002) رقاصة وممثله مصريه مشهوره ، اسمها الحقيقى أليس من أصل أرميني ، والتحقت بالمدرسة الأرمينية اللي زرعت بداخلها حبها للفن والتمثيل، وارادت بعد تخرجها ان تشترك بفرقة بديعه مصابنى كراقصة، ثم فرقة فؤاد الجزايرلى , اللي قام بتقديمها للسينما لأول مرة سنة 1945، ثم دور ثانوي في فيلم من إخراجه هوه "الحظ السعيد" مع حسين صدقى ونجاة على . و اشتركت هدى بالرقص أو التمثيل في عدة أفلام مثل "عدو المجتمع" سنة 1947 مع عقيله راتب ومحمود المليجى، ومن بعده "الأب" في نفس السنه مع زكى رستم وعلويه جميل، و في سنة 1952 بفيلم كوميدي زاد من رصيد هدى عند الجمهور خاصة وأنه مع توأم الكوميديا وقتها اسماعيل ياسين والياس مؤدب وهو فيلم "حلال عليك" . و حصلت هدى لأول مرة على البطولة المطلقة مع المطرب محمد أمين، واللي تزوجته بعدها، في فيلم "عشرة بلدي" وقامت فيه بدور الراقصة المشهورة باسمها الحقيقي ، والفيلم ده كان خير إعلان ليها كراقصة في الأساس ليكون ذلك أطول إعلان تشهده مصر، ثم بطولة سنة 1953 مع كمال الشناوى في "بيني وبينك" ، وبعدها بطولة ثنائية مع المطربة اللبنانية نزهة يونس في "من رضي بقليله" سنة 1955.